text: [{"text_idx": "#000000", "text": "Qur\u2019aan e \u0257emngal Pulaar. E\u0257en teskoo e oo tuma, gannde keew\u0257e nana mbinndee e \u0257emngal Pulaar, caggal nde Ful\u0253e pelliti hankadi faamde Pulaar ko \u0257emngal baawngal anndireede e anndinireede. Ko \u0253ooyaani koo deftere Allah nde, Al-Quraan teddunde nde firaama e pulaar e ballal Laamii\u0257o \u01b3oola, hayso ni e\u0257en nganndi wona kayre adii wonde Quraan e pulaar, sabu Dr. Umar Bah mo Dabbe (Fuuta Tooro) timminiino firo mum haa muula to edition L\u2019Harmattan gila 1982"}, {"text_idx": "#000001", "text": "Kono ko woni heen kesum ko seernaa\u0253e Ful\u0253e e howhow\u0253e diine ja\u0253de gollal ngal waa\u0257e e Fulfulde kadi tawa ko kam\u0253e ngardii \u0257um. Haysinno tinndinooje diine Islaam keew\u0257e mbinndanoo ma he Pulaar tawa ko he alkule ajami ne, heewno wonde tan ko e mbydi jime (beyti), kono winndude defte ganndal tawa ko e pulaar haysinno won etinoo\u0253e ne anndu\u0253e wo\u0257\u0253e Ful\u0253e paddiima \u0257um en haa \u0253uri tee\u014btude noon e wiyde ene winnda firo Quraan. Duko hakkunde Sayku Umar Taal e Ceerno Sammba Mommbeya mo Fuuta Jalon ene seedo \u0257um."}, {"text_idx": "#000002", "text": "Firo Quraan e \u0257em\u0257e \u0257e ngonaa Arab ko to\u0253\u0253ere nde anndu\u0253e Islaam ndukata e mugila e duu\u0253i teemedde limtin\u0257e haa\u0257aani e Ful\u0253e tan."}, {"text_idx": "#000003", "text": "Mbele so pullo yahii to Ceerno Arabe mo anndu\u0253e diine nja\u0253i ganndal mum ceedti faamde \u0257um Qur\u2019aan,walla Du\u0257al Jaa\u0253ihaa\u0257tirde Islaam (yeru Azhar) oon ceerno walla ngaal du\u0257al jannginiimo Qur\u2019aan e gannde Islaam tawa ko e \u0257emngal Arab haa rokkimo seedenfaagu wonnde o waawi kadi o faami, so o arti o firii e \u0257emngal makko Pulaar Qur\u2019aam mo o janngi o e no o faamiri \u0257um ni, ene sella ko o firi ko wiyee Qur\u2019aan? Foti ko e binndol walla ko e wowlaandu? Jaabowol keeweendi e seernaa\u0253e Islaam, e ngal laa\u0253ndal,ko alaa. E \u0257um waawi wiyeede firo maana Quraan kono wonaa Quraan kadi n\u0303aawooje Qur\u2019aan (ko wayno hurum mayre, walla wiyeede so ne\u0257\u0257o janngii heen hayso ko harfeere ene winndanee baraaji walla ko Allah sappi hay gooto waawa n\u0303emtinde e Quraan hay simoore \u0253urnde fam\u0257unde ) mbaawa to\u0257\u0257aade ngaal gollal."}, {"text_idx": "#000004", "text": "Yoga e dalilaaji \u0257i \u0253e ndokki ko wiyde (1) Quraan ko konngol Allah ngol O wahyii nelaa\u0257o makko Muhammad te firo ko konngol ne\u0257\u0257o(2) Allah haali e Quraan kanum e hoore mum wonnde Qur\u2019aan ko e \u0257emngal Arab jippinaa (\u01b4eew Simoore: Fussilat (41:3) e Simoore Shu\u2019ra\u2019 (26:193-95), (3) Qur\u2019aan ko haawniide (Mu\u2019jiza) mo Allah wa\u0257ani nelaa\u0257o mum Muhammad. Kala nelaa\u0257o, Allah rokkii \u0257um haawniinde tawa ko e huunde nde yonta makko \u0253urnoo \u01b4ellitaade e mum kadi \u0253uri waawde wasoraade. Muhammadu kanum hawri ko e Arabee\u0253e ko n\u0303een\u0303\u0257irnoo\u0253e haala kadi ko da\u0257noo\u0253e e jime (poetry/poesie). Ko \u0257um wa\u0257i nde Allah jippini e ma\u0253\u0253e Qur\u2019aan bel\u0257o can\u0303ii\u0257o taw ko e \u0257emngal Arab sappii\u0253e yo\u0253e n\u0303emtin heen hayso cimooje sappo haa O arti e wootere kono hay gooto e ma\u0253\u0253e waawaani n\u0303emtinde Qur\u2019aan;(4) kelme Arab hono no kala \u0257emngal ni, ene mbaawi jogaade maanaaji keew\u0257i te so a egginii kelme \u0257e e \u0257emngal go\u0257ngal (jananiiwal) a waawataa dan\u0303de helmere wootere nde ene sooma denndaangal maanaaji gon\u0257i e helmere Arab nde. Ndeke noon, hayso a firii maa wood e maanaaji he ko ngoppu\u0257a. \u018auum noon wonata ko gollal ngal timmaani."}, {"text_idx": "#000006", "text": "So tawii ko goonga ko \u0257um to\u0253\u0253e \u0257i\u0257i ceertu\u0257e ko njoofotoo. Wiyde firo wonaa Qur\u2019aan joofi tan ko, Qur\u2019aan ko deftere wootere nde hay gooto waawa n\u0303emtinde foti oon tigi winndata ko e Arabeere walla ko e \u0257emngal jananiiwal. Hay gooto waawa addidde e nder gollal gootal ndenndaangal ge\u0257e \u0257e Qur\u2019aan renndini \u0257e, gila e wonde nde deftere haaldoore e kala jamaanu, yu\u0253\u0253ude can\u0303u kelme mayre haa welde nde baaruuji ha nde da\u0257tii kala ko Arabee\u0253e mbaawnoo e jime.Hay mo nanataa Arabeere so he\u0257iima Qur\u2019aan ene janngee ene waawi naatde e nder mum haa \u0253ernde mum fof hecci\u0257a, gite mum mberloo gon\u0257i sabu kulol Allah. \u018auum mbiy\u0257en ko haawniinde(mu\u2019jiza) nde Allah wa\u0257i e deftere mum sakkitiinde jippaade e dow leydi. Hay gooto waawa n\u0303emtinde \u0257um. Ndeke e sifaa da\u0253\u0253o, Qur\u2019aan ko haala Allah hono no o wahyorinoo nelaa\u0257o makko e \u0257emngal mum Arab renndinaa e deftere wootere (Al-Mushaf) he \u0257emngal Arab."}, {"text_idx": "#000007", "text": "So tawii koko wiyetee firo walla facciro ko (sabu \u0257o joofii ko gootum),\u0257uum joofii ko gollal ne\u0257\u0257o ji\u0257\u0257o famminde maana Qur\u2019aan fawaade e no o faamiri \u0257um ni. Tawa ko tuugnaade e njannginaaji maw\u0253e yawtu\u0253e, sunna, asbaabun-nuzuul e paamgol makko tigirigi \u0257emngal Arab, gila e doos\u0257e maggal haa e con\u0303ce ma\u0253\u0253e \u0253ooyma. Foti ko joom mum ko pacciroowo (tafsiroowo) e \u0257emngal Arab walla o firata ko e \u0257emngal jananiiwal, ko wayno Pulaar,Wolof walla Soninkoore ni, fof ko gootum,tesketee heen tan ko gollal ne\u0257\u0257o. Gollal ne\u0257\u0257o noon wa\u0257at \u014bakkeende tan, waawa wayde no gollal Allah ni sabu ne\u0257\u0257o, kala ko o yaaji ganndal ne, ittataa ganndal makko ene jogi keerol, Allah noon ko mum alaa \u0257o haa\u0257i. Kono laawol go\u0257ngol alaa no deftere Allah nde ene faamoroo so wonaa e firooji e faccirooji yim\u0253e. Eto\u0257en faamde heen hakke ko mbaaw\u0257en, mbele ma en ndany no ndewire\u0257en Allah. E Simoore Muzammil, Allah wiy en: \u201cNjanngee ko ene newonoo on ummoraade e mayre (Qur\u2019aan).Kadi n\u0303ii\u0253ne Njuulu,totton asakal, n\u0303amlon Allah n\u0303amaale mo\u01b4\u01b4e. Kala ko ngardinan\u0257on koye mon e mo\u01b4\u01b4ere ma on taw \u0257um \u0257o Allah \u0257o..\u201d(Qur\u2019aan 73:20). Ndeke noon ko Allah wiy, en mbawa gaynidde deftere makko nde, kono kadi ko kanko yamiri en yoo en mba\u0257 heen hakke baaw\u0257e men."}, {"text_idx": "#000009", "text": "Muhammad (Yoo Allah juul e makko hisnamo) ko nelaa\u0257o Allah fayde e kala yim\u0253e. Faltaaki hay lenyol gootol walla \u0257emngal gootal. E simoore Maa\u2019ida Allah wiy mo: \u201cE hey ma Nelaa\u0257o, yettin ko jippinaa e ma ummoraade e joome (Jooma ma On), so a wa\u0257aani, a yettinaani nelal Makko...\u201d (Qur\u2019aan 5:67)."}, {"text_idx": "#000010", "text": "Ko \u0257uum saabi, caggal nde Nelaa\u0257o honi makka, o winndi \u0253ataakeeji fayde laamuuji taarinoo\u0257i \u0257oon \u0257i fof, o waddi heen nelaa\u0253e yoo njah njettinoya toon noddaandu Islaam. Ene jeyaa e \u0257iin laamuji ko wayno Faaris( Persian Empire), Ruum (Byzantine Empire) e Habasha (Ethiopia). \u018aee\u0257oo ley\u0257eele fof e\u0257en nganndi ngonaa kaalooje Arab.So a addi e mum nelal alaa-e-sago piranaa \u0257um en haa mbaawa faamde."}, {"text_idx": "#000011", "text": "Muhammad Hamidullah e ngardiindi firo mum Qur\u2019aan e \u0257emngal Frayse ene ja\u014btoo, tuugnaade e daartiyanke Islaam gooto biyeteed\u0257o Sarakhsi, wonnde won Faarisnaa\u0253e n\u0303aaginoo-ma Salmaan al-Faarsi yoo firan \u0257um en huunde e Qur\u2019aan hade \u0257em\u0257e mum en woowde Arabeere, nde o sakkitii yamiroore Nelaa\u0257o, oon yamirimo o firani\u0253e Simoore Faatiha. E\u0257en tesko hayso Islaam honi leydi Faaris ko caggal Muhammad ne, konu Faaris e Guweneer mum ene wonno e leydi Yemen e saanga Nelaa\u0257o (Yoo Allah juul e makko hisnamo)."}, {"text_idx": "#000012", "text": "Ko waawi hen wonde fof, e\u0257en nganndi sahabaa\u0253e Nelaa\u0257o (Yoo weluya Allah won e mum en,) leeltinaaki e sarde Islaam hay see\u0257e caggal maayde makko. Arii e Hadiis, Nelaa\u0257o (Yoo Allah juul e makko hisnamo) wiyii: \u201cyettinan am hayso ko aaye gooto (mo nan\u0257aa ummaade e am).\u201d Tuugnaade e \u0257um, juu\u0253e, gila e yonta garwaniijo o paami heen ko, sarde noddaandu Islaam ko huunde wa\u0257\u0257iinde (waajib) e kala juul\u0257o. Ko \u0257uum wa\u0257i\u0253e \u0257annaade fayde e ley\u0257eele go\u0257\u0257u\u0257e e le\u01b4\u01b4i ceertu\u0257i ngam noddude \u0257um en e Islaam."}, {"text_idx": "#000013", "text": "Hol ko Addi Duko Firo Qur\u2019aan?"}, {"text_idx": "#000014", "text": "Caggal ko yeewtaa dow ko ma ne\u0257\u0257o laa\u0253ndo hol ko addi duko so tawii Qur\u2019aan ene firee gila e yontaaji garwan\u0257i Islaam kadi ene jokki ,mee\u0257aani dartaade? Sababuuji keew\u0257i nana heen, kono ma en ndokku heen yeruuji see\u0257e ngam haa mbaawen ra\u0253\u0253ikinaade."}, {"text_idx": "#000015", "text": "Hay haame, kono ko goonga mo suu\u0257aaki wonnde caggal Halifaa\u0253e nayo lomtii\u0253e nelaa\u0257o (Khulafaa-ur-Raashiduun) \u0253e, ko rewi heen ko, ko \u0253uri heen heewde ko laamorii\u0253e e innde Islaam kono ngonaa laamanii\u0253e Islaam. Haajuuji mum en ko yaajnude laamanteeri mum en e hoonaade e dow le\u01b4\u01b4i keddii\u0257i kono wonaa sarde diine Islaam. \u0181een laam\u0253e ceeraani e huwtoraade anndu\u0253e \u0253e nuun\u0257aani ene mbinndana\u0253e kala ko hawri e yi\u0257deeji ma\u0253\u0253e haa \u0253e ndan\u0303a no \u0253e kujjinorii ba\u0257e ma\u0253\u0253e, \u0257e ko \u0253uri heen heewde, ngonaa ko hawri tinndinooje Islaam. Oon yonta ko winndaa heen e diine tawa wonaa ko hawri e sunna walla tinndinooje Islaam ene heewi.Yoga defte \u0257e tawataa ene mawnina Arabaagal ene puuyna pine go\u0257\u0257e walla ene mbiya so ne\u0257\u0257o duwaaki e Arabeere jaabetaake walla ko Arab woni \u0257emngal aljanna ko e \u0257ii yontaaji mbinnda. \u018aee jiyan\u0257e noon mbiy\u0257en, piyndiraani hay-huunde e diine Allah o kanum e tinndiooje Islaam. Sabu Allah wiy Nelaa\u0257o mum (Yoo Allah juul e makko hisnamo,) e nder Qur\u2019aan: \u201c So tawii maccu\u0257o am laa\u0253ndima Mi, wiy\u0257um ko Mi \u0253adii\u0257o jaabotoo\u0257o duwaaw kala duwotoo\u0257o.\u201d Kadi e\u0257en nganndi Allah aadori wiyde e Qur\u2019aan ko o wahyiima annabaa\u0253e ko annabi Muusa gooto o wiy e nder deftere makko teddunde nde o haaldii e mum. Te e\u0257en nganndi Muusa (Yoo kisal Allah won e mum) wonaa Arabe. Ndeke en njii, \u0253ee\u0257oo haaju mum en wona diine kono koongu e len\u0303am-len\u0303amaagu. Fedde \u0257immere nde ko anndu\u0253e juul\u0253e nuun\u0257u\u0253e tawa soklini \u0257um en ko kisal deftere Allah nde e ngootaagu juul\u0253e. \u0181een kuli-huli mum en pawii ko e wonnde, addani defte annabaa\u0253e yawtu\u0253e \u0253ee majjude walla jil\u0253ude ko fireede \u0257e e \u0257em\u0257e go\u0257\u0257e e woppeede \u0257em\u0257e \u0257e \u0257een defte njippinanoo e mum \u0257ee maaya. E\u0257en nganndi \u0257emngal Hibru, ngal annabaa\u0253e Israa\u2019iil adan\u0253e \u0253ee kaalatnoongal ko maaynoongal haa laa\u0253i ko saayonista (Zionist) en \u0253e nguurtini ngal. Kono taw ngal nattii haaleede e nder Yahuud-en ko ene \u0253ura duu\u0253i ujunnaaje \u0257i\u0257i. Ko seeren\u0253e ma\u0253\u0253e (Rabbi walla Rabaay en), tan kuwtortonoo ngal e nder njuuluuji ma\u0253\u0253e. Ko \u0257um wa\u0257i e \u0253e noddiratnoo ngal \u201cLahson ha-Kodesh\u201d (\u018aemngal Hurumeewal). Ko hono noon \u0257emngal ma\u0253\u0253e Armaayik, ngal \u0253e kaalatnoo e saanga annabi \u2018Isaa ngal ne, woppa maayi caggal nde Linjiil firaa e Latin,e Gerek kanum en e \u0257em\u0257e go\u0257\u0257e. Mbele juul\u0253e ne so ngoppaama, gooto e mum en fof firii Qur\u2019aan e \u0257emngal mum so \u0253ooyi njeebotaako Qur\u2019aan njondinoo tan e ko woni e \u0257em\u0257e mum en ko? Kono e\u0257en mbiya \u0253e kam\u0253e fof e jogaade kul-huli goo\u014b\u0257u\u0257i e anniyaaji teddu\u0257i ne, yoo hoolaare ma\u0253\u0253e sellu. Allah ko podan\u0257o deftere mum wuurde e hisde haa bada, saanga nde o wiy nelaa\u0257o makko e simoore Hijr \u201cKo Minen njppini ja\u014btawol(Qur\u2019aan) ko Minen ndeenata \u0257um.\u201d (Qur\u2019aan 15:9). Heen sabaabu go\u0257\u0257o kadi ko yi\u0257noode ruu\u0257aade peeje any\u0253e. E\u0257en nganndi gila e garwan\u0257e Islaam, Nasraanyankoo\u0253e e Yahuud-en salinoo\u0253e Islaam ceeraano e daaraade lang ene ka\u0253oo \u0257um. Ene jeyanoo e peeje ma\u0253\u0253e firde Qur\u2019aan e firngooji \u0257i nuun\u0257aani ngam yi\u0257de jii\u0253de hakkillaaji yim\u0253e e wo\u0257\u0257itinde \u0257um en Islaam.Mingan mo Manchester ene Habra e deftere mum Ancient Syriac Translation of the Kuran wonnde Qur\u2019aan firaama e \u0257emngal Siryaak gila e yonta Hajjaaj ibn Yuusuf, e saanga laamu Abdul Malik. Robertus Ketenensis firi Qur\u2019aan e \u0257emngal Latin e hltaande 1143. Seeraani ngila ndeen haa jooni Orientalist en ene pira Qur\u2019aan gila e Latin haa e \u0257em\u0257e Europ \u0253ur\u0257e huwtoreede joni \u0257e, ko wayno Farayse, Engele, Almaare, e Italiyeere,ekn..."}, {"text_idx": "#000016", "text": "Hay haame, kono ko goonga mo suu\u0257aaki wonnde caggal Halifaa\u0253e nayo lomtii\u0253e nelaa\u0257o (Khulafaa-ur-Raashiduun) \u0253e, ko rewi heen ko, ko \u0253uri heen heewde ko laamorii\u0253e e innde Islaam kono ngonaa laamanii\u0253e Islaam. Haajuuji mum en ko yaajnude laamanteeri mum en e hoonaade e dow le\u01b4\u01b4i keddii\u0257i kono wonaa sarde diine Islaam. \u0181een laam\u0253e ceeraani e huwtoraade anndu\u0253e \u0253e nuun\u0257aani ene mbinndana\u0253e kala ko hawri e yi\u0257deeji ma\u0253\u0253e haa \u0253e ndan\u0303a no \u0253e kujjinorii ba\u0257e ma\u0253\u0253e, \u0257e ko \u0253uri heen heewde, ngonaa ko hawri tinndinooje Islaam. Oon yonta ko winndaa heen e diine tawa wonaa ko hawri e sunna walla tinndinooje Islaam ene heewi.Yoga defte \u0257e tawataa ene mawnina Arabaagal ene puuyna pine go\u0257\u0257e walla ene mbiya so ne\u0257\u0257o duwaaki e Arabeere jaabetaake walla ko Arab woni \u0257emngal aljanna ko e \u0257ii yontaaji mbinnda. \u018aee jiyan\u0257e noon mbiy\u0257en, piyndiraani hay-huunde e diine Allah o kanum e tinndiooje Islaam. Sabu Allah wiy Nelaa\u0257o mum (Yoo Allah juul e makko hisnamo,) e nder Qur\u2019aan: \u201c So tawii maccu\u0257o am laa\u0253ndima Mi, wiy\u0257um ko Mi \u0253adii\u0257o jaabotoo\u0257o duwaaw kala duwotoo\u0257o.\u201d Kadi e\u0257en nganndi Allah aadori wiyde e Qur\u2019aan ko o wahyiima annabaa\u0253e ko annabi Muusa gooto o wiy e nder deftere makko teddunde nde o haaldii e mum. Te e\u0257en nganndi Muusa (Yoo kisal Allah won e mum) wonaa Arabe. Ndeke en njii, \u0253ee\u0257oo haaju mum en wona diine kono koongu e len\u0303am-len\u0303amaagu."}, {"text_idx": "#000017", "text": "Fedde \u0257immere nde ko anndu\u0253e juul\u0253e nuun\u0257u\u0253e tawa soklini \u0257um en ko kisal deftere Allah nde e ngootaagu juul\u0253e. \u0181een kuli-huli mum en pawii ko e wonnde, addani defte annabaa\u0253e yawtu\u0253e \u0253ee majjude walla jil\u0253ude ko fireede \u0257e e \u0257em\u0257e go\u0257\u0257e e woppeede \u0257em\u0257e \u0257e \u0257een defte njippinanoo e mum \u0257ee maaya. E\u0257en nganndi \u0257emngal Hibru, ngal annabaa\u0253e Israa\u2019iil adan\u0253e \u0253ee kaalatnoongal ko maaynoongal haa laa\u0253i ko saayonista (Zionist) en \u0253e nguurtini ngal. Kono taw ngal nattii haaleede e nder Yahuud-en ko ene \u0253ura duu\u0253i ujunnaaje \u0257i\u0257i. Ko seeren\u0253e ma\u0253\u0253e (Rabbi walla Rabaay en), tan kuwtortonoo ngal e nder njuuluuji ma\u0253\u0253e. Ko \u0257um wa\u0257i e \u0253e noddiratnoo ngal \u201cLahson ha-Kodesh\u201d (\u018aemngal Hurumeewal). Ko hono noon \u0257emngal ma\u0253\u0253e Armaayik, ngal \u0253e kaalatnoo e saanga annabi \u2018Isaa ngal ne, woppa maayi caggal nde Linjiil firaa e Latin,e Gerek kanum en e \u0257em\u0257e go\u0257\u0257e. Mbele juul\u0253e ne so ngoppaama, gooto e mum en fof firii Qur\u2019aan e \u0257emngal mum so \u0253ooyi njeebotaako Qur\u2019aan njondinoo tan e ko woni e \u0257em\u0257e mum en ko? Kono e\u0257en mbiya \u0253e kam\u0253e fof e jogaade kul-huli goo\u014b\u0257u\u0257i e anniyaaji teddu\u0257i ne, yoo hoolaare ma\u0253\u0253e sellu. Allah ko podan\u0257o deftere mum wuurde e hisde haa bada, saanga nde o wiy nelaa\u0257o makko e simoore Hijr \u201cKo Minen njppini ja\u014btawol(Qur\u2019aan) ko Minen ndeenata \u0257um.\u201d (Qur\u2019aan 15:9)."}, {"text_idx": "#000018", "text": "Heen sabaabu go\u0257\u0257o kadi ko yi\u0257noode ruu\u0257aade peeje any\u0253e. E\u0257en nganndi gila e garwan\u0257e Islaam, Nasraanyankoo\u0253e e Yahuud-en salinoo\u0253e Islaam ceeraano e daaraade lang ene ka\u0253oo \u0257um. Ene jeyanoo e peeje ma\u0253\u0253e firde Qur\u2019aan e firngooji \u0257i nuun\u0257aani ngam yi\u0257de jii\u0253de hakkillaaji yim\u0253e e wo\u0257\u0257itinde \u0257um en Islaam.Mingan mo Manchester ene Habra e deftere mum Ancient Syriac Translation of the Kuran wonnde Qur\u2019aan firaama e \u0257emngal Siryaak gila e yonta Hajjaaj ibn Yuusuf, e saanga laamu Abdul Malik. Robertus Ketenensis firi Qur\u2019aan e \u0257emngal Latin e hltaande 1143. Seeraani ngila ndeen haa jooni Orientalist en ene pira Qur\u2019aan gila e Latin haa e \u0257em\u0257e Europ \u0253ur\u0257e huwtoreede joni \u0257e, ko wayno Farayse, Engele, Almaare, e Italiyeere,ekn..."}, {"text_idx": "#000020", "text": "Hono no mbiyno\u0257en dow too ni, Qur\u2019aan firaama gila e garwan\u0257e Islaam kadi ene jokki gila ndeen mee\u0257ani dartaade. Muhammad Hamidullah ene wiya e ngardiindi firo mum Qur\u2019aan e \u0257emngal Farayse, wonnde ganndo gooto biyetee\u0257o Buzurg ibn Shahrriyaar ja\u014btiima e deftere mum firo Qur\u2019aan timmungo (kaamiilu o fof) wa\u0257aama e \u0257emngal Sindhi gila e hitaande 270 Caggal Hijra (Fergo Nelaa\u0257o). E saanga Muusa ibn Nuh, gooto e laam\u0253e Samaanidyankee\u0253e, goomu ngootu anndu\u0253e tafanooma ngam yoo pir Qur\u2019aan e \u0257emngal Farsi kanum e \u0257emngal Turki. Nguun goomu, e hitaande 345 C.H, firii Qur\u2019aan e \u0257emngal Farsi kadi \u0253e mbaddori heen firo-ra\u0253\u0253ikiniingo Tafsiir at-Tabari. Ndeen deftere,Tarjumeh Tafsir-e Tabarii, ene yiytee haa jooni e nder defter\u0257i."}, {"text_idx": "#000021", "text": "Center for Translation of the Holy Qur\u2019aan, ko waalde nde pelle-balle (awqaaf) Iranaaje tafi e ballondiral Jaagorgal Iran Kalfinaangal Pinal e Islaam, ngam ro\u0253indaade ko gollaa e firooji Qur\u2019aan. \u0181e kabrii, tuggude e jibineede ma\u0253\u0253e 1994 fayde jooni, \u0253e ndo\u0253indii-ma fotde 4,306 tummbitere firooji e faccirooji Qur\u2019aan, tawa gooli \u0257um en ko 977 firoo\u0253e e 101 \u0257emngal."}, {"text_idx": "#000022", "text": "E hitaande 1776 Shah Rafi\u2019uddiin firi Qur\u2019aan timmu\u0257o e \u0257emngal Urdu (kaalateengal e India e Pakistan), caggal \u0257uum Shah Abdul Qadir kanum ne timmini firo mum Qur\u2019aan e \u0257emngal Urdu e hitaande 1790. Ene qiime hannde hakke 70 firo e faccirooji (Tafsiir) Qur\u2019aan ene woodi e \u0257emngal Urdu."}, {"text_idx": "#000024", "text": "tuggude e nde sosaa 1982 fayde jooni, o muulii firooji 55 Qur\u2019aan e 39 \u0257emngal. Ene jeyaa e \u0257een \u0257em\u0257e, \u0257em\u0257e Afriknaaje keew\u0257e ko wayno Pulaar/Fulfulde, Hawsa, Yoruba, Siwahili, ekn.."}, {"text_idx": "#000025", "text": "\u018aii\u0257o yeruuji see\u0257e ene yona e famminde en wonnde, firo Qur\u2019aan hayso won nde wonnoo duko ne, hannde kam yiyannde \u0253urnde jaalaade ko wonnde tana alaa heen. Walla boom ni mbiyen ko huunde wa\u0257\u0257iinde e dow anndu\u0253e juul\u0253e, hono no Arabi Sawdiya jogitorii \u0257um hannde ni. Mbiyen tan Ful\u0253e natti jogaade hujja caggal nde laamu jogiingu kalifaandi Harmayni Sharifani (Makkah e Madiina) ngu daranii firde Qur\u2019aan e nder \u0257em\u0257e jananiyankooje."}, {"text_idx": "#000027", "text": "Ne wa\u0257i fayiida, min \u0253oyii nan\u2019de nde deftere hono nde he\u0253ortoo\nA Jaarama Ceerno Amadu Baydi e yillaade lowre men . tii\u0257no hoto wayru galle o kadi saha fof ngadda heen yiyannde ma he binndan\u0257e \u0257e. Defte \u0257ee ko Tati heen wootere kala en kaali no he\u0253ortoo he les winndande nde."}, {"text_idx": "#000028", "text": "Ne wa\u0257i fayiida, min \u0253oyii nan\u2019de nde deftere hono nde he\u0253ortoo"}, {"text_idx": "#000031", "text": "Fill in your details below or click an icon to log in:"}, {"text_idx": "#000042", "text": "Ful\u0253e pu\u0257\u0257inooma naatde he diine Islaam gila he teemedan\u0257e gadane \u01b4ellitogol mum kono nde wonno en ngalaano binndol (fotde ko anndaa) kuwtortono \u0257en ko \u0257emngal Arab e binndol mum ngam janngude. He teemadannde sappo he joye\u0257i\u0257i\u0253iire (tm.17\u0253e CJI), taw anndu\u0253e Ful\u0253e mba\u0257tii huwtoraade alkule Arab \u0257ee ngam winndude he Pulaar. Kadi \u0257um yaajiino sanne he..."}]